Diari Oficial de la Generalitat Valenciana


Sumari del DOGV 9103, del 09-06-2021 (2021/6357)

Extracte de la Resolució 27 de maig de 2021, de la vicerectora d'Innovació i Transferència, de la Universitat de València, per la qual es convoca la tercera edició dels premis de la Càtedra de Cooperatives Agroalimentàries de la Universitat de València al millor treball final de grau, treball final de màster o tesi doctoral relacionats amb aspectes jurídics, fiscals i/o comptables de cooperatives agroalimentàries i realitzats per estudiants o graduats en universitats espanyoles en els últims dos cursos acadèmics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9103

Data del DOGV
:   09-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6357


Data del document
:   01-06-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 27 de maig de 2021, de la vicerectora d'Innovació i Transferència, de la Universitat de València, per la qual es convoca la tercera edició dels premis de la Càtedra de Cooperatives Agroalimentàries de la Universitat de València al millor treball final de grau, treball final de màster o tesi doctoral relacionats amb aspectes jurídics, fiscals i/o comptables de cooperatives agroalimentàries i realitzats per estudiants o graduats en universitats espanyoles en els últims dos cursos acadèmics.  
 [2021/6357]  
BDNS (identif.): 567811.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
http://www.pap.minhap.gob.es/bdnstrans  
  
Primer. Persones beneficiàries  
Poden participar-hi les estudiantes i els estudiants o graduats en universitats espanyoles que hagen realitzat i defensat el seu treball final de grau (TFG), treball final de màster (TFM) o tesi doctoral en els dos últims cursos acadèmics, durant els cursos 2019-2020 i 2020-2021, sobre aspectes jurídics, fiscals i/o comptables de cooperatives agroalimentàries.  
No pot presentar-se el guanyador o guanyadora de edicions anteriors d'aquests premis.  
  
Segon. Objecte  
Constitueix l'objecte d'aquest concurs premiar el millor treball acadèmic (treball final de grau (TFG), treball final de màster (TFM) o tesi doctoral) relacionat amb aspectes jurídics, fiscals i/o comptables de cooperatives agroalimentàries, realitzat per estudiantes o graduats en els dos cursos acadèmics, durant els cursos 2019-2020 i 2020-2021, en universitats espanyoles i que es presenten com a candidats a aquesta convocatòria.  
Aquest premi és compatible amb altres subvencions, ajudes, ingressos o recursos per a la mateixa finalitat.  
La finalitat d'aquest premi és fomentar entre l'estudiantat universitari l'estudi d'aspectes jurídics, fiscals i/o comptables aplicat al sector de les cooperatives agroalimentàries.  
  
Tercer. Bases reguladores  
www.uv.es/uvcatedres/Catedres/Coop%20Agroalimentàries/Conv\_CCA\_2021\_Val\_Cas  
  
Quarta. Quantia  
Consta en l'expedient respectiu la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria.  
El premi es finança a càrrec del capítol VII del pressupost de la Universitat de València per a 2021, orgànica 7621614317, específica 68644764, per un import de 900 euros.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) durant un mes.  
  
València, 1 de juny de 2021. La rectora, p. d. (DOGV 18.01.2021), la vicerectora d'Innovació i Transferència: María Dolores Real García.